Lav et referat af nedenstående tekst:

Tekst:
For første gang i 29 dage er der udsigt til temperaturer, der kan nå over 25 graders varme i Danmark. Ihvertfald i nogle dele af landet. Bare ikke i Nordjylland. En relativt varm luftmasse befinder sig over Danmark, og allerede fra morgenstunden er temperaturerne mange steder på mellem 15 og 18 grader. Det er fra dette generelle udgangspunkt, at temperaturerne skal stige til et sommerdags-givende niveau senere på dagen. Mængden af skyer bliver det springende punkt Med solens hjælp bliver det hurtigt varmere i formiddagstimerne, men især over Jylland er der mange skyer fra morgenstunden. Skyerne virker opvarmende om natten, men omvendt afkølende om dagen. Det skyldes, at de effektivt skygger for solens stråler, der ellers ville ramme landjorden og varme den op. Derefter får den varme overflade luftens temperatur til at stige. Hvis skyerne er højtliggende og "tynde", kan der stadigvæk slippe en del sollys igennem og få temperaturerne til at stige en del. Hvis skyerne derimod er mere lavtliggende og tykkere, så bliver det ikke nær så varmt som det ville være, hvis det var skyfrit. Nordjylland bliver under 25 grader Luftmassen over Danmark er varm nok til at temperaturen kan nå over 25 grader flere steder - især over den sydøstlige del af landet. Her er det faktisk muligt, at temperaturen kan nå 26-27 grader i eftermiddagstimerne, hvis der kommer længere perioder med masser af solskin. De allerhøjeste temperaturer vil være at finde over Lolland, den østlige del af Sjælland og i hovedstadsområdet. I Jylland bliver det generelt lidt koldere, men eftermiddagstemperaturer på 23-24 grader er muligt. Kun i den nord- og vestlige del af Jylland vil flere skyer - og måske enkelte byger - holde temperaturen 'nede' på omkring 20 grader. I hele landet kan vi mandag nøjes med svag til let vind fra sydøst og øst.

Referat:
Der er endnu ikke udsigt til en solrig og varm dag i det nordjyske.